Instansies vra langer kraamverlof | Maroela Media
Instansies vra langer kraamverlof
Vakbonde en nieregeringsorganisasies het versoek dat kraamverlof vir vroue tot 11 maande verleng sal word, het The Times Dinsdag berig.
Die vakbonde en organisasies het onlangs tydens 'n konferensie teenstrydighede in die wetgewing en bedingingsooreenkomste opgemerk wat daartoe lei dat vroue voel hulle word "gestraf" indien hulle kinders kry, het die koerant berig.
Sharone Daniels, die voorsitter van die Cosatu-geslagsforum, het gesê dit wil voorkom of die huidige wetgewing geskryf is sonder om vroue in die werkplek in ag te neem. "Die verwagting was dat vroue swanger en vasgeketting voor 'n stoof moet wees," het Daniels gesê. "Die wet moet verander om vroue te akkommodeer."
Talle persone by die konferensie is van mening dat die bestaande vier maande lange kraamverlof wat aan moeders toegestaan word, hopeloos te min is om 'n band met hul pasgebore baba te vorm.
Pietman Roos, senior beleidskonsultant van die Suid-Afrikaanse Kamer van Koophandel en Nywerheid, het egter gewaarsku dat dit 'n risiko vir maatskappye sal wees om vroue aan te stel indien kraamverlof verleng word. "Dit is 'n koste-faktor," het Roos gesê. "Uiteindelik sal dit die kanse vir vroue om 'n werk te kry, beïnvloed.".
DBV-beamptes glo geboelie op Modise se plaas
Video: Padwoede-voorval op kamera vasgelê
Genade! Dan gaan die vroue nooit werk nie, maar n salaris ontvang. Nou die dag toe die pa's ook vra vir verlengde kraamverlof is hulle gestening. As ek mense moet aanstel sal ek beslis geen vrou aanstel nie. Wat wil hulle doen, werk of teel? Bly dan by die huis sodat die wat wil werk die werk kry.
Vir baie jare, inteendeel, vandat ek maar kan onthou, was kraamverlof 3 maande, in elkgeval, waar ek werksaam was en dit was nog altyd aanvaarbaar gewees.
Dit word nou heeltemal uit verband geruk. Maak die keuse, of familie bou, of 4 maande kraamverlof en keer met dankbaarheid terug na jou werk.
11 maande is bietjie kwaai, baie maatskappye staan die verlof toe met gedeeltelike betaling wat regverdig is. Terwyl jy by die huis is dan kom jy agter jy moet by die werk uitkom want daar is bills wat betaal moet word, as jou debietorders afgegaan het dan is daar nie veel oor nie. Intussen is da babas wat nie genoeg borssmelk kry nie wat jou met geen keuse laat om dan 'n formula te koop nie en die doeke, the list goes on. Jy sal baie geld moet het as jy 11 maande by die huis wil le
Wel ek het 3 Maande verlof gehad met my kinders waarvan die plek by wie ek gewerk het net 45% van my selaris betaal het en ek het n baie goeie band met my kinders in daai tyd gevorm……………..hoe ouer hulle is soos op 11 maande is hulle groter en gaan die ouer meer mis as hulle dan eers na n dagsorg toe moet gaan so hou maar die 4 maande dis tog nie heeltyd speeltyd nie……………..
Ek weet van 'n geval waar 'n vrou 2 keer in 2 jaar gekraam het en elke keer 4 maande verlof gekry het. Sy het na die tweede keer terug gekeer werk toe vir 'n paar maande en bedank. Dit is hoekom sommige maatskappye verkies om vrouens wat nie weer sal afgaan vir kraamverlof in diens neem. Voor kraamverlof voordele toegelaat is, het vrouens gekraam, so gou as moontlik terug gekeer werk toe en daar was minder kinder verwaarlosing as vandag. Jy "bond" deur kwaliteit tyd saam met jou kinders deur te bring.